Wen 'n Toyota Hilux in die Legendariese Laaibakkompetisie | Maroela Media
Virseker en kykNET is alombekend vir hul passie vir Afrikaans en eersteklas aanbiedinge soos Boer Soek 'n Vrou, Toks & Tjops en die Virseker Beker, so wanneer dié twee kragte saamspan om 'n prys weg te gee, kan jy maar wéét: dis groot, lekker… en legendaries!
Hiérdie Januarie is geen uitsondering nie. Met Virseker en kykNET se Legendariese Laaibakkompetisie staan jy 'n kans om 2020 op die perfekte noot af te skop en die nuwe jaar in styl in te ry, met 'n splinternuwe Toyota Hilux 2.8 GD6 Legend 50-dubbelkajuitbakkie ter waarde van R584 900.
Dié vuurwa spog met 'n meer aggressiewe ontwerp, 18 duim-sierwiele en 'n luukse binneruim, afgewerk in swart leer met blou stiksel en chroom detail.
Dit het ook sleutellose toegang en 'n opgeknapte, geïntegreerde inligtingstelsel met 'n 8 duim-skerm en navigasiestelsel as standaard.
Die Hilux is ook ver meer as "net 'n mooi gesiggie": 'n behoorlike werkesel met 'n allemintige 130 kW se kraguitset en 450 Nm se wringkrag, swaardiens bakseiltjie, laeprofielsleepstang, sowel as LED-ligte en dagligte as standaardtoerusting.
Dis maklik om in te skryf. Klik hier en staan die kans om dié legendariese bakkie te wen. Die kompetisie sluit 31 Januarie 2020 om middernag.